
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2022. gada 1. marta noteikumos Nr. 150 "Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana mājsaimniecībās – atbalsts atjaunojamo energoresursu izmantošanai" nolikums"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts (turpmāk - MK noteikumu projekts) paredz veikt grozījumus Ministru kabineta 2022. gada 1. marta noteikumos Nr. 150 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana mājsaimniecībās – atbalsts atjaunojamo energoresursu izmantošanai” nolikums” (turpmāk – MK noteikumi Nr. 150).
1.2. Mērķis
Mērķa apraksts
MK noteikumu projekta mērķis ir papildināt MK noteikumus Nr. 150 ar nosacījumiem, lai Emisijas kvotu izsolīšanas instrumenta (turpmāk - EKII) finansēto projektu atklātā konkursa “Siltumnīcefekta gāzu emisiju samazināšana mājsaimniecībās – atbalsts atjaunojamo energoresursu izmantošanai” (turpmāk – konkurss) ietvaros palielinātu atbalsta apmēru personām, kurām ir piešķirta Latvijas Goda ģimenes apliecība, papildinātu ar jaunu atbalstāmo aktivitāti, kā arī precizētu citus nosacījumu, lai veicinātu efektīvāku konkursa norisi.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Uz 2026. gada 10. maiju konkursa ietvaros ir iesniegti 15 706 projektu iesniegumi par kopējo pieprasīto EKII finansējumu 59 313 527 euro apmērā.
MK noteikumu Nr. 150 4. punktā noteiktais paredz konkursa ietvaros pieejamo kopējo EKII atbalstu 85 milj. euro, savukārt 5. punkts nosaka, ka konkursa ietvaros aktivitātes, kas iekļautas apstiprinātajos projektu iesniegumos īsteno līdz 2029. gada 31. decembrim, vai brīdim, kad beidzas minētais finansējums.

Ņemot vērā iedzīvotāju līdzšinējo interesi (mēneša laikā atjaunīgo energoresursu tehnoloģijas iedzīvotāji iegādājas par kopējo summu ap 0,8 milj. euro apmērā), kā arī to, ka iniciatīvas attiecībā uz pasākumu ieviešanu klimata politikas mērķu sasniegšanai paplašināsies (aktualizētais Nacionālais enerģētikas un klimata plāns 2021. - 2030. gadam; Klimatnoturības un ekonomiskās ilgtspējas likums; Smalko daļiņu, amonjaka, slāpekļa oksīdu, gaistošo organisko savienojumu un sēra dioksīda emisiju samazināšanas plāns 2026. ‒ 2030. gadam) ir prognozējams, ka arī turpmāk būs aktīva interese no iedzīvotāju puses iegādāties videi draudzīgas tehnoloģijas.

                                          Projektos izvēlētie risinājumi
	Aktivitāte
	Realizēto projektu skaits1
	Kopējā jauda

	koksnes biomasas katls, kas piemērots granulu kurināmajam
	154
 
	3408 kW

	saules kolektoru sistēma ar akumulācijas tvertni
	15
	3699 litri

	siltumsūknis (zeme-ūdens tipa)
	67
	877 kW

	siltumsūknis (gaiss-ūdens tipa)
	848
	9582 kW

	siltumsūknis (gaiss-gaiss tipa)
	35
	220 kW

	saules elektrostacija
	14 506
	118 911 kW

	vēja elektrostacija
	3
	8 kW

	mājsaimniecības pieslēguma centralizētajai siltumapgādes sistēmai projektēšana un siltummezgla izveide
	22
	821 kW

	elektroenerģijas uzglabāšanas iekārta
	2127
	24 041 kWh


1 vienā projektā var būt vienlaicīgi īstenotas vairākas aktivitātes


           Ar EKII līdzfinansējumu īstenoto aktivitāšu rādītāji līdz 2026.gada 10.maijam

	Aktivitāte
	Apakšaktivitāte
	Projekta attiecināmās izmaksas, euro
	Pieprasītais EKII finansējums, euro 
	 EKII atbalsts, %
 
	Apstiprinātais EKII finansējums, euro
	Indikatīvais CO2 emisijas samazinājums, kg
	Pasākuma izmaksu efektivitāte,kgCO2/EUR (EUR/tCO2)

	Esoša fosilos energoresursus izmantojoša apkures katla nomaiņa2
	koksnes biomasas katls, kas piemērots granulu kurināmajam
	776895
	498923
	54
	416928
	35773163
	7,92
(126)

	
	saules kolektoru sistēma ar akumulācijas tvertni
	50753
	32056
	49
	24697
	
	

	
	Siltumsūknis (zeme-ūdens tipa)
	913596
	560129
	52
	475210
	
	

	
	siltumsūknis (gaiss-ūdens tipa)
	7036087
	3933946
	50
	3552944
	
	

	
	siltumsūknis (gaiss-gaiss tipa)
	73566
	65108
	62
	45291
	
	

	Jaunas elektroenerģijas ražošanas iekārtas iegāde2
	saules elektrostacija
	97831513
	48870246
	49
	47806771
	63021467
	1,32
(760)

	
	vēja elektrostacija
	17344
	11000
	63
	11000
	
	

	Pieslēgums centralizētajai siltumapgādes sistēmai3
	mājsaimniecības pieslēguma centralizētajai siltumapgādes sistēmai projektēšana un siltummezgla izveide
	127034
	89085
	65
	82985
	600865
	7,24
(138)

	Elektroenerģijas uzglabāšanas iekārta
	elektroenerģijas uzglabāšanas iekārta
	8344976
	5395564
	63
	5275263
	Aktivitāte tiek īstenota vienlaikus ar jaunas elektroenerģijas ražošanas iekārtas iegādi
	Aktivitāte tiek īstenota vienlaikus ar jaunas elektroenerģijas ražošanas iekārtas iegādi

	Kopā
	 
	115171764
	59456057
	 
	57691089
	 
	 


Projektos aizstātais apkures kurināmā veids (apstiprinātie projekti):
1. dabas gāze - 825;
2. ogles - 111;
3. dīzeļdegviela - 56;
4. sašķidrinātā gāze - 44
5. kūdras briketes - 4.
Savukārt izvēli pieslēgties centralizētajai siltumapgādei ir izvēlējušies Liepājas un Ventspils pilsētu, kā arī Talsu, Madonas, Liepājas, Kuldīgas, Ventspils, Cēsu un Salaspils novadu iedzīvotāji.
 
2 - indikatīvo CO2 emisijas samazinājumu apstiprinātajos projektos aprēķina pēc šādas formulas:
CO2=CO2 kurināmais (izņemot, ja projektā apstiprināts siltumsūknis)
CO2=CO2 kurināmais - CO2 siltumsūknis (ja projektā apstiprināts siltumsūknis), kur
CO2 – CO2 emisijas samazinājums projektā, kg
CO2 siltumsūknis =Vkurināmā apjoms × Qfaktors / 3,6 / COP × 0,109 × 5
0,109 – CO2 emisijas faktors elektroenerģijai, kgCO2/kWh
Qfaktors – zemākais sadegšanas siltums, MJ/m3 vai MJ/kg
Vkurināmā apjoms – kurināmā patēriņš gada laikā pirms projekta realizācijas, m3 vai kg
3,600 – koeficients pārejai no MJ uz kWh
COP – siltumsūkņa lietderības koeficients – 2,5
5 – monitoringa periods, gadi.

3 - indikatīvo CO2 emisijas samazinājumu aprēķina pēc šādas formulas:
CO2=Njauda × 1000 × 0,109 × 5, kur
CO2 – CO2 emisijas samazinājums projektā, kg
Njauda – uzstādītās atjaunīgo energoresursu iekārtas nominālā jauda
1000 – iekārtas darbības laiks gadā, h (stundas)
0,109 – CO2 emisijas faktors elektroenerģijai, kgCO2/kWh
5 – pieci monitoringa gadi.

Projektos indikatīvi plānotais CO2 emisiju samazinājums ir indikatīva un vienkāršoti aprēķināta informācija, ko balstoties uz datiem par īstenotajiem projektiem, aprēķina SIA "Vides investīciju fonds" (turpmāk - Vides investīciju fonds). Aprēķinos tiek ņemti vērā fosilo energoresursu dažādie CO2 emisijas faktori un vidējais elektroenerģijas CO2 emisijas faktors projektos, kuros ir iegādāti un uzstādīti siltumsūkņi. Atbilstoši MK noteikumu Nr.150 nosacījumiem atbalsts atjaunīgo energoresursu iekārtu iegādei tiek sniegts, ja pilnībā tiek nomainīta esoša fosilos energoresursus (piemēram, dabasgāze, akmeņogles) izmantojoša iekārta (apkures katls).

Detalizēta statistiskā informācija par sniegto atbalstu konkursa ietvaros ir pieejama tīmekļa vietnē - https://ekii.lv/index.php?page=atbalsts-majsaimniecibam.


Datu apstrāde
Informāciju par Vides investīciju fonda personas datu apstrādes pamatnolūkiem, tostarp personas datu apstrādes juridisko pamatojumu, personas datu glabāšanas ilgums, datu subjekta tiesības un citi nosacījumi tiek noteikti ar Vides investīciju fonda iekšējiem noteikumiem par datu privātuma politiku, kas ir publiski pieejami un pieejami ikvienam interesantam. Papildus, ņemot vērā, ka Vides investīciju fondam nepieciešams saņemt projekta iesniedzēja piekrišanu personas datu apstrādei, projekta iesniedzējs kopā ar projekta iesnieguma veidlapu iesniedz arī veidlapu personas datu apstrādei, kuru sagatavo atbilstoši Vides investīciju fonda tīmekļvietnē publicētajai veidnei. 

Lai pārbaudītu, vai atbalsta saņēmējs ir reģistrēts kā parādnieks Uzturlīdzekļu garantiju fonda administrācijas iesniedzēju un parādnieku reģistrā, kā rezultātā konkursa ietvaros nevar pretendēt uz finansējumu konkursa ietvaros atbalstāmo aktivitāšu īstenošanai, dati no Uzturlīdzekļu garantiju fonda iesniedzēju un parādnieku reģistra noteikumu projekta 12.6. apakšpunktā minētā nosacījuma pārbaudei tiek izgūti, izmantojot www.latvija.gov.lv pieejamo informāciju, kas tiek sniegta par Uzturlīdzekļu garantiju fonda parādniekiem saskaņā ar Uzturlīdzekļu garantiju fonda likuma 6. pantu.

Lai nodrošinātu fiziskas personas atbilstības pārbaudi noteikumu projekta 8., 9. un 10. punkta prasībām Vides investīciju fonds izmantos publiski pieejamās datubāzes un Iekšlietu ministrijas Informācijas centra pārziņā esošo valsts informācijas sistēmu "Sodu reģistrs", kā arī fiziskās personas iesniegto apliecinājumu (noteikumu projekta 2. pielikums). Informācija tiks pārbaudīta par katru fizisku personu, kas iegādāsies atjaunīgo energoresursu iekārtu vai veiks pieslēgšanos centralizētajai siltumapgādes sistēmai konkursa ietvaros. Ņemot vērā, ka atbalsta sniegšana plānota vairāku gadu laikā, tad paredzams, ka pārbaudāmais informācijas apjoms būs samērīgs un atbilstošs konkursa mērķa sasniegšanai.
 
	Personas dalības veids
	Tiesību akts
	Tiesību akta norma

	1
	2
	3

	Projekta iesniedzējs, atbalsta saņēmējs vai persona, kura ir valdes/padomes loceklis, prokūrists vai pilnvarotais pārstāvis
	Krimināllikums
	79.1 pants (Terorisms)
 
79.2 pants (Terorisma finansēšana)
 
79.4 pants (Personas vervēšana, apmācīšana terorismam)
 
79.6 pants (Terorisma attaisnošana, draudi)
 
177. pants (Krāpšana)
 
179. pants (Piesavināšanās)
 
195. pants (Noziedzīgi iegūtu līdzekļu legalizēšana)
 
198. pants (Neatļauta labumu pieņemšana)
 
199. pants (Komerciālā uzpirkšana)
 
218. pants (Izvairīšanās no nodokļu nomaksas)
 
280. pants (Nodarbināšanas noteikumu pārkāpšana, 2. daļa)
 
320. pants (Kukuļņemšana)
 
321. pants (Kukuļa piesavināšanās)
 
323. pants (Kukuļdošana)
 
326. pants (Neatļauta piedalīšanās mantiskos darījumos)
 
326.1 pants (Tirgošanās ar ietekmi)
 
326.2 pants (Prettiesiska labumu pieprasīšana)
 
326.3 pants (Prettiesiska labumu došana)

	
	Likums "Par nodokļiem un nodevām"
	142. panta otrā daļa (Informatīvo deklarāciju iesniegšanas termiņu neievērošana)

	
	Darba likums
	158. pants. Darba līguma nenoslēgšana rakstveida formā



 
Problēmas un risinājumi
Problēmas apraksts
Ņemot vērā ģeopolitisko situāciju, pieejamo EKII finansējuma apjomu konkursa ietvaros, kā arī iedzīvotāju pastiprināto interesi iegādāties un uzstādīt atjaunīgo energoresursu izmantojošas iekārtas enerģijas ražošanai mājsaimniecībās pašpatēriņa nodrošināšanai ir nepieciešams palielināt atbalstāmo darbību loku, lai pēc iespējas vairāk iedzīvotāju varētu turpināt saņemt atbalstu konkursa ietvaros  un paplašinātu atbalsta saņēmēju loku, kas var saņemt lielāku atbalsta apmēru, t.i. papildu atbalsts tiks sniegts daudzbērnu ģimenēm, kuru aprūpē ir trīs un vairāk bērni vecumā līdz astoņpadsmit gadiem vai pilngadīgas personas, kuras nav sasniegušas 24 gadu vecumu, ja tās iegūst vispārējo, profesionālo vai augstāko izglītību vai 11 mēnešus pilda valsts aizsardzības dienestu un, kurām ir Latvijas Goda ģimenes apliecība. Latvijas Goda ģimenes apliecības priekšrocības tiek piemērotas arī ģimenēm, kuras aprūpē bērnu ar invaliditāti vai pilngadīgu personu, kura nav sasniegusi 24 gadu vecumu un kurai noteikta I vai II grupas invaliditāte, kas savukārt nebija iekļauta kā mērķgrupa konkursa ietvaros. Vienlaikus nodrošinot atbalsta īstenošanas aktivitāšu nepārtrauktību laika posmā līdz 2029. gada 31. decembrim.
Izvērtējot mājsaimniecību izvēli starp MK noteikumos Nr.150 piedāvātajām aktivitātēm, tika secināts, ka tikai 0,14% no mājsaimniecībām ir izvēlējušās veikt pieslēgumu centralizētajai siltumapgādes sistēmai, kas liecina par zemu interesi salīdzinot ar citām piedāvātajām aktivitātēm. Pastāv vairāki iemesli kāpēc mājsaimniecības neizvēlās augstākminēto aktivitāti, proti, siltumtīklu nepieejamība, augstas pieslēguma izmaksas (projekta sagatavošana, siltummezgla izbūve un cauruļvadu pievilkšana), siltumenerģijas tarifu neprognozējāmība (centralizētās siltumapgādes tarifi var mainīties atkarībā no kurināmā veida, kurināmā cenas, regulējuma un siltumenerģijas ražošanas uzņēmuma politikas) un atkarība no viena piegādātāja.
Aizvien vairāk Latvijas mājsaimniecību izrāda interesi par centrālapkures granulu kamīnu uzstādīšanu, meklējot efektīvus un videi draudzīgus risinājumus mazas platības mājokļu apsildīšanai. Pēdējā gada laikā pieaudzis pieprasījums pēc konsultācijām un tehniskajiem izvērtējumiem, kas apliecina, ka granulu kamīni (apkures sistēmas) kļūst par nopietnu alternatīvu tradicionālajiem biomasas jeb granulu katliem.

Risinājuma apraksts
Sagatavotais noteikumu projekts paredz izdarīt MK noteikumos Nr. 150 šādus grozījumus:

1) precizēt MK noteikumu Nr. 150 tiesisko pamatojumu (deleģējumu), proti, 2025. gada 12. decembrī spēkā stājās Klimatnoturības un ekonomiskās ilgtspējas likums, kura 15. panta astotās daļas 2. punktā paredzēts, ka Ministru kabinets izdod projektu iesniegumu konkursu nolikumus, kuros nosaka projektu iesniegumu vērtēšanas kritērijus, komercdarbības atbalsta piešķiršanas nosacījumus, projektu iesniegumu iesniegšanas, izskatīšanas, apstiprināšanas un finansējuma piešķiršanas kārtību, projektu īstenošanas kārtību, pārskatu iesniegšanas un pārbaudes kārtību, kā arī neattiecināmo EKII līdzekļu atgūšanas nosacījumus un kārtību;
2) papildināts MK noteikumu Nr. 150 8.1. apakšpunkts ar atsauci uz 9.1.16. apakšpunktu, kas paredz jaunu būves klasi, kurā var tikt īstenotas konkursa ietvaros plānotās aktivtiitātes;
3) papildināts MK noteikumu Nr. 150 9. punkts ar jaunu 9.1.16. apakšpunktu un ar jaunu 9.1.2 apakšpunktu, paredzot, ka MK noteikumu 16.punktā minētās aktivitātes var īstenot ēkā ar būves klasifikācijas kodu 1272, bet ar nosacījumu, ka minētajā ēkā dzīvo garīdzniecība un ēkai būs norādīts nosaukums "Draudzes nams" vai "Dzīvojamā māja". Īstenojot konkursu ir identificēts, ka reliģisko organizāciju pārstāvji var pastāvīgi uzturēties (dzīvot) kulta ēkās, bet tās netiek reģistrētas kā dzīvojamās mājas. Ņemot vērā, ka projektu konkursa ietvaros viena no projekta iesniedzēju grupām ir reliģiskās organizācijas, tad ir nepieciešams pilnveidot nosacījumu attiecībā uz būvju kodiem, lai nodrošinātu konkursa aktivitāšu praktisku īstenošanu. Garīdzniecība ir cilvēku grupa, kas pieder pie baznīcas vai reliģiskās organizācijas un profesionāli pilda reliģiskos pienākumus. Garīdzniecībā parasti ietilpst, piemēram, priesteri, mācītāji, bīskapi.
4) precizēts MK noteikumu Nr. 150 15. punkts, paredzot pieļaujamās atbalsta intensitātes palielināšanu no 70% līdz 85% no mājsaimniecības pieslēguma centralizētajai siltumapgādes sistēmai projektēšanas un siltummezgla izveides izmaksām (15.3. apakšpunkts). Lai paplašinātu atbalsta saņēmēju loku un veicinātu mājsaimniecību, kurām ir Latvijas Goda ģimenes karte,  atjaunojamo energoresursu izmantošanu MK noteikumu projekta 15. punkts tiek precizēts palielniot atbalsta intensitāti no 70% uz 85 % siltumenerģijas vai elektroenerģijas ražošanas iekārtas iegādei (15.2. apakšpunkts) un elektroenerģijas uzglabāšanas iekārtas iegādei (15.5. apakšpunkts). 
4) svītrots MK noteikumu Nr. 150 15.1 punkts, jo nosacījums ir integrēts MK noteikumu projekta 15. punkta.
5) precizēts MK noteikumu Nr. 150 16.1. apakšpunkts, paredzot, konkursa ietvaros jaunu atbalsta aktivitāti, proti, mājsaimniecība atbalsta programmas ietvaros dzīvojamā mājā vai daudzdzīvokļu mājā varēs nomainīt esošu biomasas (malka, granulas) apkures katlu pret koksnes biomasas katlu, kas piemērots granulu kurināmajam, vai centrālapkures granulu kamīnu, saules kolektoru sistēmu vai siltumsūkni. 
6) precizēts MK noteikumu Nr. 150  16.1.1. apakšpunkts un 18. punkts, papildinot to ar jaunu atbalsta aktivitāti, proti centrālapkures granulu kamīna iegādi, kas piemērots granulu kurināmajam, ar kopējo uzstādīto jaudu līdz 50 kW (ieskaitot). Centrālapkures granulu kamīns ir granulu kamīns, kas ne tikai silda telpu, kurā tas atrodas, bet arī ir pieslēgts dzīvojamās mājas vai dauddzīvokļu mājas centrālapkures sistēmai un spēj sildīt ūdeni radiatoriem vai grīdas apkurei. Lai centrālapkures granulu kamīna iegāde tiktu atbalstīta, līdzīgi kā pie biomasas katla iegādes, ir nepieciešams, lai centrālapkures granulu kamīns atbilst Eiropas Komisijas 2015. gada 28. aprīļa Regulas (ES) 2015/1189, ar ko Eiropas Parlamenta un Padomes Direktīvu 2009/125/EK īsteno attiecībā uz ekodizaina prasībām cietā kurināmā katliem, prasībām, tai skaitā pieļaujamām gaisu piesārņojošo vielu emisijām un Komisijas 2015. gada 27. aprīļa Deleģētajā regulā (ES) 2015/1187, ar ko Eiropas Parlamenta un Padomes Direktīvu 2010/30/ES papildina attiecībā uz cietā kurināmā katlu un cietā kurināmā katla, papildu sildītāju, temperatūras regulatoru un saules enerģijas iekārtu komplektu energomarķējumu, minētajai energoefektivitātes klasei, augstākai par A+ (ieskaitot). 
Veicot siltumenerģijas lietderības koeficienta analīzi, kā arī izvērtējot SEG emisiju apjomu, secināts, ka centrālapkures granulu kamīni nodrošina līdzvērtīgu efektivitāti kā biomasas katli. To darbības princips, automatizācijas līmenis un degšanas procesa kontrole ļauj sasniegt augstu energoefektivitāti, vienlaikus saglabājot zemas emisijas un stabilu siltuma padevi. Granulu kamīni, kas paredzēti pieslēgšanai centrālapkures sistēmai, spēj nodrošināt pilnvērtīgu mājokļa apsildi, vienlaikus piedāvājot kompaktāku uzstādīšanas risinājumu un bieži vien arī zemākas sākotnējās investīcijas.
Koksnes biomasas katli parasti nodrošina līdzvērtīgu vai nedaudz augstāku efektivitāti nekā centrālapkures granulu kamīni ar A+ energoefektivitātes klasi, jo tie ir optimizēti darbam centrālapkures sistēmās un bieži tiek ieregulēti ilgstošai darbībai nominālajā jaudā. Savukārt, centrālapkures granulu kamīni A+ energoefektivitātes klasē var sasniegt ļoti augstu energoefektivitāti, no 80% līdz pat 95 % atsevišķos režīmos, kas nozīmē, ka liela daļa no granulu siltumenerģijas tiek efektīvi pārveidota apkures nodrošināšanai.
7) papildināti MK noteikumi Nr. 150 ar jaunu 16.1.2 apakšpunktu, kas paredz konkursa ietvaros jaunu aktivitāti, kas ir saistīta ar dažādu tehnoloģiju kombinētu izmantošanu, t.i. īstenojot projektu nav obligāti nepieciešams demontēt esošo enerģiju ražojošu iekārtu, bet ir iespējams iegādāties jaunu atjaunīgos energoresursus izmantojošu iekārtu un nodrošināt tās vienlaicīgu izmantošanu ar esošo apkures katlu. Plašākā nozīmē termins "hibrīds" vai "hibrīda sildītājs" attiecas uz iekārtu vai iekārtu sistēmu, kas apvieno vismaz divus dažādus enerģijas avotus, lai nodrošinātu ēkas apkuri un/vai karstā ūdens apgādi, un kuras darbību pārvalda viena vadības sistēma. Tradicionāli vispazīstamākais hibrīda veids līdz šim ir bijis apkures katla un saules termisko kolektoru sistēmas apvienojums telpu un ūdens sildīšanai. Savukārt hibrīda siltumsūknis ir elektriskā siltumsūkņa, apkures katla un viedās vadības ierīces kombinācija, kas nodrošina telpu apsildi un parasti arī karstā ūdens sagatavošanu.  Ekodizaina regulas par telpu un ūdens sildītājiem pārskatīšanas projektā tas ir atzīts par atsevišķu produktu kategoriju ar savu minimālo veiktspējas prasību kopumu un šādu definīciju: ""hibrīdais sildītājs" ir vienota iekārta vai iekārtu
kopums, kas konstruēti kā vienota sistēma, kas sastāv no elektriskā siltumsūkņa un apkures katla kā siltuma ģeneratoriem, kā arī no hibrīda sistēmu vadošas automātikas, kas nodrošina optimizētu siltuma ģeneratoru darbību telpu apsildei un, iespējams, ūdens sildīšanai". Hibrīdsistēmas vadības automātika ļauj izvēlēties vispiemērotāko darbības režīmu (t.i., siltuma pieprasījumu sedz siltumsūknis, katls vai abi paralēli) konkrētai ēkai un klimatam, lai prioritāti piešķirtu ekspluatācijas izmaksu un emisiju samazināšanai. Hibrīdsistēmu priekšrocības: tūlītēja un būtiska CO2 emisiju samazināšana papildinot esošu fosilo apkures sistēmu ar siltumsūkni, kas nosegs lielāko daļu no nepieciešamā apkures pieprasījuma; zemākas sākotnējās izmaksas (investīcijas) salīdzinājumā ar pilnīgu pāreju uz siltumsūkņu sistēmām un nepieciešamajiem ēkas un/vai apkures sistēmas uzlabojumiem (papildus siltināšana, lielāka izmēra radiatoru uzstādīšana vai silto grīdu ierīkošana); mazāka elektrotīkla slodze un pieslēguma jauda — samazināta slodzes nepieciešamība mazākas jaudas siltumsūkņa un papildus elektriskā sildītāja dēļ, kā arī iespēja pārslēgt enerģijas avotus maksimālās slodzes laikā; patērētāju pārliecība — ļauj māju īpašniekiem pierast pie siltumsūkņiem un to darbības principa, vienlaicīgi izmantojot apkures katla sniegto ierasto drošību; mazāk nepieciešamās vietas iekārtu uzstādīšanai — ja ir uzstādīts kombinētais katls, nav nepieciešama karstā ūdens tvertne. Mazāks un, attiecīgi, klusāks siltumsūkņa āra bloks.
8) precizēts MK noteikumu Nr. 150 16.6. apakšpunkts, palielinot elektroenerģijas uzglabāšanas iekārtas (akumulatora) nominālo ietilpību no 5 kWh uz vismaz 10 kWh. Precizējums veikts ņemot vērā līdzšinējo pieredzi un tirgus attīstības dinamiku attiecībā uz šādu iekārtu pieejamību un izmaksām. 
9) papildināti MK noteikumi Nr. 150 ar jaunu 17.1 punktu, kas paredz, ka konkursa ietvaros atbalsts netiek sniegts vietēju apkures ierīču (telpā iebūvēta krāsns, virtuves pavards, vannasistabas krāsns, kamīns, kur sadedzina kurināmo, lai apsildītu telpu, gatavotu ēdienu vai sildītu ūdeni) nomaiņai vai iegādei. Vietējā apkures ierīce ir telpā iebūvēta vai uzstādīta iekārta, kas paredzēta konkrētas telpas vai nelielas ēkas daļas apsildīšanai, sadedzinot kurināmo vai izmantojot citus energoresursus. Atšķirībā no centrālapkures, vietējā ierīce siltumu ražo tieši tajā vietā, kur tas tiek patērēts.
Šāds nosacījums ir pamatots ar to, ka konkursa mērķis ir panākt būtisku energoefektivitātes uzlabojumu un emisiju samazinājumu visā ēkā, ko visefektīvāk nodrošina centrālapkures sistēmas modernizācija. Vietējās apkures ierīces parasti apsilda tikai vienu telpu vai nelielu ēkas daļu, tādēļ to nomaiņa bieži nesniedz pietiekamu kopējo ietekmi uz ēkas siltumenerģijas patēriņu un nav salīdzināma ar centrālapkures risinājumu ieguvumiem. Papildus tam vietējo apkures ierīču faktiskais emisiju un enerģijas patēriņa efekts ir grūtāk prognozējams un kontrolējams, jo tas lielā mērā atkarīgs no lietotāja paradumiem, kurināmā kvalitātes un ekspluatācijas režīma. Līdz ar to šādu iekārtu atbalstīšana rada lielāku risku, ka netiks sasniegti programmas rezultāti, kā arī var veicināt apkures risinājumu dublēšanu, ja ierīce tiek izmantota tikai kā papildapkure.
10) precizēts MK noteikumu Nr. 150 19.1. apakšpunkts, ņemot vērā jauno aktivitāti, kas noteikta papildinot MK noteikumus Nr. 150 ar jaunu 16.1.2 apakšpunktu. Attiecīgi 19.1.apakšpunktā minētais nosacījuims ir piemērojams arī uz šo aktivitāti.
11) precizēts MK noteikumu Nr. 150 24.9. apakšpunkts, papildinot to normu par nepieciešamību sniegt ražotāja apliecinājumu par granulu kurināmajam piemērota centrālapkures granulu kamīna atbilstību ekodizaina prasībām attiecībā uz pieļaujamām emisijām un atbilstību noteiktajai energoefektivitātes klasei, papildus jau esošiem nosacījumiem attiecībā uz koksnes biomasas katlu iegādi.
12) precizēts MK noteikumu Nr. 150 52.1. apakšpunkts, papildinot to ar tiesību normu, kas paredz, ka šajā apakšpunktā minētās prasības pārbaudei Tiesu administrācija pēc Vides investīciju fonda pieprasījuma sniedz informāciju par zemesgrāmatā nostiprinātajām projekta iesniedzēja īpašuma tiesībām uz MK noteikumu Nr. 150 9.1.1., 9.1.2., 9.1.3., 9.1.4., 9.1.5. un 9.1.16. apakšpunktā minēto dzīvojamo māju vai uz MK noteikumu  Nr. 150 9.1.6., 9.1.7., 9.1.8., 9.1.9. un 9.1.10. apakšpunktā minētās dzīvojamās mājas sastāvā esošo dzīvokļa īpašumu, par kuru šī fiziskā persona iesniedz projekta iesniegumu. Minētā informācija nepieciešama, lai Vides investīciju fonds varētu pārliecināties, ka atbalsta pieprasīšana un saņemšana ir nodrošināma atbilstoši MK noteikumos Nr.150 ietvertā regulējuma tvērumam. Vides investīciju fonds iegūs informāciju par ēkas ierakstīšanu zemesgrāmatā no Valsts Vienotās Datorizētās Zemesgrāmatas reģistra pieslēdzoties no tīmekļa vietnes. Uz doto brīdi ir saņemti 15 706 pieteikumi atbalstam, kuriem visiem ir veikta zemesgrāmatas pārbaude. Gadījumā, ja pārbaudes laikā konstatēts, ka ēkas nav ierakstītas zemesgrāmatā, tad zemesgrāmatas pārbaude tiek veikta atkārtoti. Sagaidāms, ka katru gadu būs vairāk kā 2000 jauni atbalsta pieteikumi.
Ņemot vērā, ka informācijas aplūkošana Valsts Vienotās Datorizētās Zemesgrāmatas reģistrā saistīta ar datu apstrādi, Vides investīciju fonds šādu datu apstrādi veiks saskaņā ar Vispārīgās datu aizsardzības regulas 6. panta 1. punkta e) apakšpunktu, kas noteic, ka datu apstrāde ir tiesiska, ja apstrāde ir vajadzīga, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras. Vides investīciju fonds katrā konkrētā gadījumā izvērtē nepieciešamību iegūt informāciju no Valsts Vienotās Datorizētās Zemesgrāmatas reģistra, un īsteno minētās darbības balstoties uz MK noteikumos Nr. 150 noteikto prasību izpildi. Apstrādājot no Valsts Vienotās Datorizētās Zemesgrāmatas reģistra iegūtos datus, Vides investīciju fonds stingri ievēro Vispārīgās datu aizsardzības regulas 5. pantā noteiktos personu datu apstrādes principus. Līdz ar to Vides investīciju fonds nodrošina iegūto datu aizsardzību un rūpīgi izvērtē, vai informācija no Valsts Vienotās Datorizētās Zemesgrāmatas reģistra ir nepieciešama šo datu apstrādes nolūkiem, tādējādi nodrošinot datu minimizēšanas principa ievērošanu.
Valsts pārvaldes iekārtas likuma 10. panta astotajā daļā noteikts: “Valsts pārvaldi organizē pēc iespējas ērti un pieejami privātpersonai. Ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas.”
Pieeja Valsts Vienotās Datorizētās Zemesgrāmatas reģistram ne tikai atvieglo Vides investīciju fonda darbu, bet palīdz efektīvāk un ātrāk izvērtēt un objektīvi izskatīt iesniegtos projektu iesniegumus un veikt uzraudzības funkcijas par īstenotajiem projektiem. Ministrijas ieskatā, neatbilstu labas pārvaldības principam un valsts pārvaldes efektivizēšanas principam pieeja, kad Vides investīciju fonds par katru projekta iesniegumu un īstenoto projektu lūgtu sniegt informāciju iesniedzējiem vai izsūtīt nepieciešamo informāciju citām valsts iestādēm.
13) precizēts MK noteikumu projekta 52.6. apakšpunkts, mazinot administratīvo slogu un iedzīvotājiem iesniedzamo informācijas apjomu, paredzot, ka monitorings nav jāveic un ikgadējs monitoringa pārskats nav jāiesniedz, ja projekta ietvaros ir īstenots projekts attiecībā uz siltumenerģijas iekārtām.
14) precizēts MK noteikumu Nr. 150 53. apakšpunkts, saskaņojot atsauces uz konkursa ietvaros atbalstāmajām aktivitātēm.
15) izteikts MK noteikumu Nr. 150 1. pielikums strukturētā veidā.
16) izteikts MK noteikumu Nr. 150 2. pielikums strukturētā veidā, kā arī precizēta 2.2. sadaļas 8. punkts (papildināta izvēles iespēja uz būvi ar klasifikācijas kodu 1272), papildināta 3.1.sadaļa ar jauno aktivitāti "centrālapkures granulu kamīns", precizēta 4. sadaļa ar atsauces punktiem, ņemot vērā plānotos grozījumus MK noteikumos Nr. 150.
17) izteikts MK noteikumu Nr. 150 3. pielikums strukturētā veidā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
MK noteikumu projekta ietvaros palielināsies projekta iesniegumu iesniedzēju loks, kas varēs īstenot konkursa ietvaros atbalstāmās aktivitātes attiecībā uz atjaunojamo energoresursu iekārtu iegādi un pieslēgumu centralizētajai siltumapgādes sistēmai.
Juridiskās personas
Jā
Ietekmes apraksts
MK noteikumu projekta apstiprināšanas gadījumā palielināsies klientu loks uzņēmumiem, kas nodrošina atjaunojamo energoresursu iekārtu ražošanu, piegādi, uzstādīšanu un apkopi, kā arī sabiedriskajiem siltumapgādes pakalpojumu sniedzējiem, kas nodrošina centralizētās siltumapgādes pakalpojumu sniegšanu, tādējādi palielinot centralizētās siltumapgādes sistēmas konkurētspēju.
Vienlaikus SIA "Vides investīciju fonds" palielināsies konkursa ietvaros iesniegto projektu iesniegumu vērtēšanas apjoms un pieņemto lēmuma skaits.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Jā
Ietekmes apraksts
MK noteikumu projekta apstiprināšanas gadījumā palielināsies klientu loks uzņēmumiem, kas nodrošina atjaunojamo energoresursu iekārtu ražošanu, piegādi, uzstādīšanu un apkopi, kā arī sabiedriskajiem siltumapgādes pakalpojumu sniedzējiem, kas nodrošina centralizētās siltumapgādes pakalpojumu sniegšanu, tādējādi palielinot centralizētās siltumapgādes sistēmas konkurētspēju.
2.2.3. uz uzņēmējdarbības vidi:
Jā
Ietekmes apraksts
MK noteikumu projekta apstiprināšanas gadījumā tiks īstenoti projekti, kas ietekmēs uzņēmējdarbības vidi, proti, tirgū palielināsies pieprasījums pēc atjaunojamo energoresursu iekārtām, kā arī pēc centralizētās siltumapgādes sistēmas modernizācijas - siltummezgla projektēšanas un ierīkošanas.
2.2.4. uz mazajiem un vidējiem uzņēmējiem:
Jā
Ietekmes apraksts
MK noteikumu projekta apstiprināšanas gadījumā tiks īstenoti projekti, kas ietekmēs mazos un vidējos uzņēmumus, kas nodarbojas ar atjaunojamo energoresursu iekārtu ražošanu, piegādi, uzstādīšanu, apkopi un uzturēšanu un, kas nodarbojas ar centralizētās siltumapgādes sistēmas siltummezgla projektēšanu un pieslēguma ierīkošanu.
2.2.5. uz konkurenci:
Jā
Ietekmes apraksts
MK noteikumu projekta apstiprināšanas gadījumā tiks īstenoti projekti, kas veicinās konkurenci uzņēmumu starpā, kas nodarbojas ar atjaunojamo energoresursu iekārtu ražošanu, piegādi, uzstādīšanu, apkopi un uzturēšanu.
2.2.6. uz nodarbinātību:
Jā
Ietekmes apraksts
Tiks veicināta jaunu darba vietu veidošanās, kas saistītas ar atjaunojamo energoresursu iekārtu ražošanu, piegādi, uzstādīšanu un apkopi, kā arī centralizētās siltumapgādes sistēmas siltummezgla projektēšanu un ierīkošanu.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Konkursa ietvaros pieejamais finansējums ir 85 000 000 euro. Finansējums ieplānots Klimata un enerģētikas ministrijas budžeta programmas 33.00.00. "Emisijas kvotu izsoļu ieņēmumu instrumenti" apakšprogrammā 33.02.00. "Emisijas kvotu izsolīšanas instrumenta projekti". Uz 2026. gada maiju konkursa ietvaros ir iesniegti 15 706 projektu iesniegumi par kopējo pieprasīto EKII finansējumu 59 313 527 euro apmērā.

Finansējuma maksāšanas kārtība finansējuma saņēmējiem tiks noteikta projekta līguma vispārīgajos noteikumos. Finansējuma saņēmējam pieejamie maksājumi un maksāšanas kārtība ir noteikta MK noteikumu Nr.150 IX. nodaļā. 

Noteikumu projektam nav ietekmes uz valsts budžeta izdevumiem, jo netiek mainīts projektu konkursam pieejamais finansējuma apmērs.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
SIA "Vides investīciju fonds"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
Publiskā apspriešana notika no _____ līdz ______.
6.4. Cita informācija
Cita informācija
Sabiedrības līdzdalība nodrošināta, publicējot noteikumu projektu Vienotajā tiesību aktu projektu izstrādes un saskaņošanas portālā, nodrošinot iespēju sabiedrībai sniegt par to viedokli.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	-
	-

	8. Cita informācija
	Jā
	-


7.5. Cita informācija
Cita informācija
Uzdevumus, kas saistīti ar projektu iesniegumu pieņemšanu, vērtēšanu, apstiprināšanu un finanšu instrumenta finansējuma piešķiršanu, kā arī par līgumu par projekta īstenošanu  sagatavošanu, noslēgšanu, grozīšanu un laušanu, projektu pārskatu pārbaudi un projektu īstenošanas kontroli, turpinās veikt SIA “Vides investīciju fonds”.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Jā
Apraksts
Īstenojot MK noteikumu projektā plānotās aktivitātes tiks veicināta Nacionālajā attīstības plānā 2021.-2027.gadam šādu progresa indikatoru sasniegšana: [271] Siltumnīcefekta gāzu (SEG) emisiju intensitāte, [273] Gaisa piesārņojuma % samazinājums (izņemot, sniedzot atbalstu biomasas dedzināšanai) un [309] No atjaunojamiem energoresursiem (AER) saražotās enerģijas īpatsvars kopējā enerģijas galapatēriņā.
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Jā
Apraksts
MK noteikumu projekta apstiprināšanas gadījumā tiks nodrošināta tādu projektu īstenošana, kas veicina atjaunīgo energoresursu iekārtu izmantošanu un pieslēgšanos centralizētajai siltumapgādes sistēmai, tādejādi nepasliktinot gaisa kvalitāti, it īpaši pilsētās, un negatīvi neietekmējot sabiedrības veselību.
Netiek atbalstīta neefektīvu biomasas apkures katlu iegāde un uzstādīšana, kā arī konkursa ietvaros ir atbalstāma biomasas iekārtu iegāde vienlaikus ar citu atjaunīgo energoresursu iekārtu iegādi.
8.1.7. uz klimatneitralitāti
Vai projekts skar šo jomu?
Jā
Apraksts
MK noteikumu projekta apstiprināšanas gadījumā tiks īstenoti projekti, kas nodrošinās daudz plašāku atjaunīgo energoresursu iekārtu izmantošanu mājsaimniecībās vai mājsaimniecību pieslēgšanos centralizētajai siltumapgādes sistēmai, tādējādi samazinot radītās siltumnīcefekta gāzu emisijas.
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

